b'\n_START_ARTICLE_\nMicrosoft Office 2010\n_START_SECTION_\nUtvikling\n_START_PARAGRAPH_\nUtviklinga starta i 2006 mens Microsoft enn\xc3\xa5 holdt p\xc3\xa5 med \xc3\xa5 fullf\xc3\xb8re Office 12, seinere utgitt under navnet Microsoft Office 2007. Det var tidligere antatt at Office 2010 (den gang Office 14) skulle utgis i f\xc3\xb8rste halvdel av 2009. Steve Ballmer har derimot g\xc3\xa5tt ut offentlig med at Office 2010 ikke kommer f\xc3\xb8r \xc3\xa5r 2010. If\xc3\xb8lge en artikkel utgitt i InfoWorld i april 2006, skulle Office 2010 bli mer \xc2\xabrollebasert\xc2\xbb enn tidligere utgaver._NEWLINE_Office 2010 har st\xc3\xb8tte for ISO-versjonen av Office Open XML, som blei standardisert som ISO 29500 i mars 2008. Microsoft tilbyr ogs\xc3\xa5 ei nettbasert utgave av kontorsystemet, Office Web, som inneholder nettutgaver av programma Word, Excel, PowerPoint og OneNote._NEWLINE_2010-utgava av Visio, Outlook, OneNote, Project, og Publisher inneholder dessuten b\xc3\xa5ndet (engelsk ribbon) som blei brukt i de viktigste programma allerede i Office 2007._NEWLINE_15. april 2009 uttalte Microsoft at Office 2010 slippes i f\xc3\xb8rste kvartal 2010. 12. mai kom det ogs\xc3\xa5 fram at teknisk testing av Office 2010 vil sette i gang i juli. Office 2010 er den f\xc3\xb8rste Office-versjonen som fins i b\xc3\xa5de 32- og 64-biters utgave.\n_START_SECTION_\nAlpha\n_START_PARAGRAPH_\nDen 10. januar 2009 dukka det opp skjermbilder av en alpha-versjon av Office 2010. Disse blei lekka av en tester.\n_START_SECTION_\nForsmak\n_START_PARAGRAPH_\nMicrosoft har opplyst om at brukere kan melde seg p\xc3\xa5 en forsmak (Technical Preview) av programpakka p\xc3\xa5 nettsida http://www.office2010themovie.com/. Tanken var \xc3\xa5 sette i gang utpr\xc3\xb8ving allerede i f\xc3\xb8rste halvdel av juli 2009, men 15. mai hadde den f\xc3\xb8rste utgava allerede blitt lekka til fildelingsnettverk. Kort tid etter dette skreiv Microsoft i sin Technet-blogg at de hadde overv\xc3\xa5ka ymse torrent-filer og oppdaga at flere av dem inneholdt skadelig kode.\n_START_SECTION_\n\xc3\x85pen beta\n_START_PARAGRAPH_\nDen \xc3\xa5pne beta-versjonen har v\xc3\xa6rt tilgjengelig for brukere av TechNet, MSDN og Microsoft Connect sia 16. november 2009. 18. november 2009 blei beta-versjonen offisielt utgitt slik at hvem som helst kunne pr\xc3\xb8ve. Det skjedde p\xc3\xa5 nettsida til Microsoft Office Beta, som blei lagd 11. november for \xc3\xa5 vise fram skjermbilder av den ny pakka. Beta-versjonen utl\xc3\xb8p 31. oktober 2010.\n_START_SECTION_\nUtgivingskandidat (RC) og Escrow-versjon\n_START_PARAGRAPH_\n5. februar 2010 blei en utgivingskandidat tilgjengelig for brukere av Connect og MSDN. Denne utgivinga, som hadde byggnummeret 4734.1000, fant fort vegen til torrent-nettsteder. Bare f\xc3\xa5 dager seinere lakk det russiske nettsteder wzor.net en s\xc3\xa5kalt Escrow-versjon. En Escrow-versjon er en nesten ferdig versjon i programvareutvikling, og blir som oftest den endelige versjonen dersom det ikke alvorlige feil oppdages.\n_START_SECTION_\nEndelig versjon (RTM)\n_START_PARAGRAPH_\nMicrosoft satte i gang masseproduksjon av Office 2010 i april 2010 og begynte salget 15. juni.\n_START_SECTION_\nOffice Web Apps\n_START_PARAGRAPH_\nMicrosoft tilbyr ei gratis, nettbasert utgave av Office-pakka som heter Office Web Apps. Office Web Apps inneholder nettbaserte utgaver av Word, Excel, PowerPoint og OneNote. Dokument og filer som lages i nettutgavene kan deles og utvikles i samarbeid med andre. Grensesnittet likner de vanlige skrivebordsutgavene.\n_START_SECTION_\nMac-versjon\n_START_PARAGRAPH_\nMicrosoft har tidligere uttalt at en Office-versjon for Mac OS X ogs\xc3\xa5 skulle gis ut i 2010. Den kom 26. oktober under navnet Microsoft Office for Mac 2011 og inneholder bedre st\xc3\xb8tte for store bedrifter i tillegg til \xc3\xa5 ha flere av de samme funksjonene som Windows-versjonen. En helt ny versjon av Outlook med Exchange-st\xc3\xb8tte kommer tilbake til Mac-plattforma. Dette er f\xc3\xb8rste gang sia 2001 og den erstatter Entourage. Visual Basic for Applications kommer ogs\xc3\xa5 tilbake etter \xc3\xa5 ha v\xc3\xa6rt borte i 2008-versjonen.'